Windows 10-opgraderings aan die gang « Informasietegnologie
Learning Technologies: How, what and where? »
Windows 10-opgraderings aan die gang
Informasietegnologie se ondersteuningspan het onlangs rekenaars wat 'n verouderde weergawe van Windows 10 loop en moontlik 'n sekuriteitsrisiko is, geidentifiseer. Om die situasie te herstel sal ons tegnici die verouderde rekenaars opgradeer na die nuutste, stabiele weergawe van Windows 10. Voordat ons voortgaan met die opgradering sal jy eers 'n e-pos ontvang om die situasie te verduidelik en 'n paar instruksies deur te gee.
Die opgraderings sal na-ure om 19h00 plaasvind om die impak wat dit moontlik op jou dagtake het te minimeer. Jy sal ook eers 'n e-pos kry om jou te laat weet wanneer jou opgradering plaasvind. Omdat die opgradering na-ure plaasvind, vra ons dat jy voordat jy in die middag huistoe gaan al jou dokumente stoor en toemaak, sowel as alle sagteware op jou rekenaar toemaak. Indien jy 'n skootrekenaar het, beveilig dit asb. deur dit met 'n slot aan jou lessenaar vas te maak.
Die hele proses word gedoen sonder dat jou rekenaar hoef in te kom na IT. Geen data of sagteware sal ook verwyder word van jou rekenaar.
Indien jy enige navrae het, meld dit asb. aan by die IT Dienstoonbank.
This entry was posted on Donderdag, Augustus 8th, 2019 at 9:28 vm	and is filed under Nuus, Kennisgewings. You can follow any responses to this entry through the RSS 2.0 feed. Both comments and pings are currently closed.